# Dia Internacional de l'Èuscar

El Dia Internacional de l'Èuscar (basc: Euskararen Nazioarteko Eguna) és la celebració anual dedicada a l'èuscar, basc o eusquera, noms que rep la llengua parlada al País Basc (Euskal Herria). Té lloc el 3 de desembre a la Comunitat Autònoma del País Basc, Navarra i Iparralde, així com en d'altres indrets del món amb comunitats parlants basques, en homenatge a la mort del sant Francesc Xavier.

## Origen de la celebració

El Dia Internacional de l'Èuscar (ENE) va ser instaurat el 1949 per l'Eusko Ikaskuntza, però la seva celebració no es va institucionalitzar fins al 1995 gràcies a la col·laboració entre el Govern Basc i l'Euskaltzaindia. El primer any que es va celebrar, doncs, fou el 3 de desembre de 1949, organitzat per l'Eusko Ikaskuntza. En aquella època i atesa la censura del franquisme a Espanya només es va poder celebrar a la jurisdicció francesa d'Iparralde i a diversos llocs d'Amèrica.
El 1995, fent seves les peticions que es van cursar en la primera Assemblea Mundial de la Diàspora Basca, el Govern Basc i Euskaltzaindia van institucionalitzar el Dia Internacional del Basc. A partir d'aleshores, el Dia Internacional del Basc s'ha celebrat cada any el 3 de desembre, el dia de Sant Francesc Xavier. Aquest sant va morir el 3 de desembre de 1552 i, segons diu la tradició, les seves últimes paraules van ser en basc, encara que no hi ha constància d'aquests fets.
L'artista basc Néstor Basterretxea va crear el 2005 el logotip que s'empra com a símbol d'identitat d'aquesta efemèride anual, de la qual participen individus, entitats i institucions públiques de Govern per tal de fomentar-ne l'ús i adaptar els hàbits lingüístics que permetin normalitzar-la. En aquest sentit, l'any 2010 el Parlament Basc va aprovar una declaració institucional en la mateixa línia i per garantir que l'èuscar esdevingui una eina de cohesió social.
És una celebració que té lloc majoritàriament a la Comunitat Autònoma del País Basc, a Navarra i a Iparralde.

## Referències

* ↑ «Radio Euskadi se suma a la celebración del Día del Euskera» (en castellà). Euskal Irrati Telebista. [Consulta: 24 febrer 2018].
* ↑ «El acto principal del Día Internacional del Euskera, en directo en ETB2 y eitb.eus». Euskal Irrati Telebista. [Consulta: 24 febrer 2018].
* ↑ «Euskararen Nazioarteko Eguna» (en èuscar). Donostiako Euskara Zerbitzua, n.d. Arxivat de l'original el 2 de novembre 2020. [Consulta: 3 desembre 2020].
* ↑ «3 de desembre, Día Internacional del Euskera» (en castellà). Administració de la Justícia a Euskadi. [Consulta: 24 febrer 2018].
* ↑ «Aurrez aurre edo sarea erabiliz, EHko eta Diasporako euskaldunek Euskararen Eguna ospatuko dute» (en èuscar). Basque Heritage Elkartea, 02-12-2009. [Consulta: 3 desembre 2020].
* 1 2 «Las instituciones apuestan por cambiar hábitos lingüísticos para impulsar el euskera» (en castellà). Euskal Irrati Telebista. [Consulta: 20 gener 2018].
* ↑ «El Día Internacional del Euskera celebra su primer acto el viernes en Tudela» (en castellà). Noticias de Navarra [Consulta: 20 gener 2018]. Arxivat 21 de gener 2018 a Wayback Machine. «Còpia arxivada». Arxivat de l'original el 2018-01-21. [Consulta: 3 desembre 2020].
* ↑ «Comienzan en Pamplona y en Tudela, los actos conmemorativos del Día Internacional del Euskera». 20 minutos, 30-11-2017 [Consulta: 3 desembre 2020].
* ↑ «Actos por el Día del Euskera en Pamplona, Tudela, Lesaka, Alsasua, Tafalla y Sangüesa» (en castellà). Diario de Navarra, 21-11-2017. [Consulta: 20 gener 2018].